'Nemmen li l-prijorità ma jistgħux jibqgħu l-karozzi kif kien dan l-aħħar żmien, nafu x'ġara għax sar dan." Hekk saħaq is-Sindku Ħamruniż Christian Sammut li qasam mar-residenti disinn ta' dehra ġdida għal Triq il-Kbira San Ġużepp, disinn li sar minn Steve Compagno. Ovvjament dan mhuwiex xi proġett uffiċjali jew inkella li ġie approvat, iżda s-Sindku staqsa għall-opinjonijiet tar-residenti. Fil-fatt, Sammut staqsa x'jaħsbu r-residenti kieku: Triq il-Kbira San Ġużepp mill-Pjazza San Pawl sal-Knisja San Gejtanu terġa' tkun għan-nies u mhux għall-karrozzi? Triq il-Kbira San Ġużepp mill-Pjazza San Pawl sal-Knisja San Gejtanu jitneħħa l-parkeġġ u jkun spazju għan-nies u għat-tisbieħ tat-triq? Triq il-Kbira San Ġużepp mill-Pjazza ta' San Pawl sal-Knisja San Gejtanu fil-weekend tkun magħluqa biex jidħlu nies biss ? "Nemmen li hemm bżonn bidla fil-mentalità u niehdu deċizjonijiet biex iċ-ċentru tal-Ħamrun jerġa' jieħu l-ħajja kif jixraq fejn in-nies għandhom ikunu dejjem prijorità fuq il-karrozzi," temm jgħid is-Sindku. Triq il-Kbira San Guzepp mill-Pjazza San Pawl sal-Knisja San Gejtanu terga… Posted by Christian Sammut on Friday, 23 April 2021